**Pentru aprobarea proiectului de lege**

**privind completarea unor acte legislative**

**------------------------------------------------------------**

Guvernul HOTĂRĂŞTE:

Se aprobă şi se prezintă Parlamentului spre examinare proiectul de lege privind completarea unor acte legislative.

**Prim-ministru VLADIMIR FILAT**

Contrasemnează:

Ministrul finanţelor Veaceslav Negruţa

Ministrul justiţiei Alexandru Tănase

Vizează:

Secretarul general al Guvernului Victor BODIU

Aprobată în şedinţa Guvernului

din

Proiect

**PARLAMENTUL REPUBLICII MOLDOVA**

**LEGE**

**privind completarea unor acte legislative**

Parlamentul adoptă prezenta lege organică.

**Art.I.** – Nota la anexa nr.2 la Legea nr.1380-XIII din 20 noiembrie 1997 cu privire la tariful vamal (republicată în Monitorul Oficial al Republicii Moldova, 2007, ediţie specială), cu modificările şi completările ulterioare, se completează cu punctul 12,cu următorul cuprins:

„12. Taxa pentru efectuarea procedurilor vamale nu se percepe pentru mărfurile importate pe teritoriul Republicii Moldova destinate proiectului de modernizare a transportului public din Chişinău, livrate de către OJSC „Belkommunmash” şi S.C. „Carpat Belaz Service S.R.L.” în baza Contractului de furnizare dintre Î.M. „Regia Transport Electric” şi OJSC „Belkommunmash”, în comun cu S.C. „Carpat Belaz Service S.R.L.”, semnat la 3 noiembrie 2010, implementat de către Î.M. „Regia Transport Electric” şi Primăria municipiului Chişinău, finanţat de către Banca Europeană pentru Reconstrucţie şi Dezvoltare şi Banca Europeană de Investiţii”.

**Art. II.** – Articolul 4 din Legea pentru punerea în aplicare a Titlului III al Codului fiscal nr. 1417-XIII din 17 decembrie 1997 (republicat în Monitorul Oficial al Republicii Moldova, 2007, ediţie specială), cu modificările şi completările ulterioare, se completează cu alineatul (132), cu următorul cuprins:

“(132) Taxa pe valoarea adăugată nu se aplică la importul mărfurilor destinate proiectului de modernizare a transportului public din Chişinău, livrate de către OJSC „Belkommunmash” şi S.C. „Carpat Belaz Service S.R.L.” în baza Contractului de furnizare dintre Î.M. „Regia Transport Electric” şi OJSC „Belkommunmash”, în comun cu S.C. „Carpat Belaz Service S.R.L.”, semnat la 3 noiembrie 2010, implementat de către Î.M. Regia Transport Electric şi Primăria municipiului Chişinău, finanţat de către Banca Europeană pentru Reconstrucţie şi Dezvoltare şi Banca Europeană de Investiţii”.

**Preşedintele Parlamentului**

**NOTĂ INFORMATIVĂ**

*referitor la aprobarea proiectului de Lege privind completarea unor acte legislative*

Acordul de finanţare semnat la 26 noiembrie 2010 între Comisia Europeană şi Guvernul Republicii Moldova, Primăria municipiului Chişinău, Î.M. Regia Transport Electric, prevede realizarea proiectului privind modernizarea reţelei transportului public din municipiul Chişinău.

Bugetul total estimat al proiectului este de 13.65 mln Euro (fără taxe) la care Comisia Europeană contribuie cu 3 mln Euro (grantul NIF din bugetul Uniunii Europene). Banca Europeană pentru Reconstrucţie şi Dezvoltare şi Banca Europeană de Investiţii participă fiecare cu un împrumut de 5 mln Euro ca urmare a acordurilor de împrumut semnate de către Primăria municipiului Chişinău şi instituţiile financiare europene, iar diferenţa de 650.000 Euro este oferită de către alţi donatori bilaterali (asistenţă tehnică). Din bugetul total suma de 12,747,955.67 Euro va fi folosită pentru procurarea celor 102 de troleibuze importate de la compania belorusă OSJC Belkommunmash, restul 252,044.33 Euro vor fi utilizaţi pentru procurarea utilajului de asistenţă tehnică pentru crearea condiţiilor de întreţinere a echipamentului (3 spălătorii, 1 linie de testare a troleibuzelor, utilaj pentru repararea anvelopelor) în baza Contractului de furnizare dintre beneficiarul final (Î.M. Regia Transport Electric) şi OSJC Belkommunmash împreună cu S.C. Carpat Belaz Service S.R.L., semnat în 3 noiembrie 2010.

O condiţie asumată pentru realizarea proiectului de modernizare a transportului public din Chişinău, în conformitate cu Acordul de finanţare este scutirea troleibuzelor importate în cadrul proiectului de plata TVA, taxei vamale şi taxei pentru efectuarea procedurilor vamale. În acest scop este necesar operarea modificărilor legislative în scopul aplicării facilităţilor fiscale şi vamale pentru proiectul respectiv.

Proiectul Legii pentru completarea unor acte legislative a fost elaborat în contextul realizării proiectului de modernizare a transportului public din Chişinău, în baza Contractului de furnizare între OJSC Belkommunmash împreună cu S.C. Carpat Belaz Service S.R.L. şi Î.M. Regia Transport Electric, care urmează a fi implementat şi gestionat de către Î.M. Regia Transport Electric şi Primăria municipiului Chişinău.

Luînd în consideraţie cele menţionate, rugăm susţinerea şi promovarea modificărilor respective în cadrul normelor legale nominalizate.

**Secretar general al Guvernului Victor BODIU**